b'\n_START_ARTICLE_\nNujna medicinska pomo\xc4\x8d\n_START_PARAGRAPH_\nNujna medicinska pomo\xc4\x8d (okr. NMP) je zdravstvena pomo\xc4\x8d, ki jo dajejo zdravstveno izobra\xc5\xbeeni delavci na mestu po\xc5\xa1kodovanja ali nenadne obolelosti, med prevozom v ustrezno ustanovo ali tudi v sami ustanovi._NEWLINE_Gre za izvajanje nujnih ukrepov ekip NMP pri osebi, ki je zaradi po\xc5\xa1kodbe ali bolezni neposredno \xc5\xbeivljenjsko ogro\xc5\xbeena oziroma pri kateri bi glede na zdravstveno stanje v kratkem lahko pri\xc5\xa1lo do tak\xc5\xa1ne ogro\xc5\xbeenosti._NEWLINE_Slu\xc5\xbeba nujne medicinske pomo\xc4\x8di je javna slu\xc5\xbeba za opravljanje storitev medicinske oskrbe v primeru nujnih stanj na terenu ali v primarnih zdravstvenih ustanovah, kot so zdravstveni domovi. Pod pojmom slu\xc5\xbeba nujne medicinske pomo\xc4\x8di razumemo tudi storitev nujnih re\xc5\xa1evalnih prevozov bolnikov ali po\xc5\xa1kodovancev do mesta dokon\xc4\x8dne oskrbe v bolni\xc5\xa1nici. Izraz slu\xc5\xbeba nujne medicinske pomo\xc4\x8di se uporablja tudi o\xc5\xbeje izklju\xc4\x8dno za predbolni\xc5\xa1ni\xc4\x8dno oskrbo, ali pa \xc5\xa1ir\xc5\xa1e z vklju\xc4\x8ditvijo oskrbe urgentnih oddelkov v bolni\xc5\xa1nicah, ki so ustanove sekundarnega zdravstvenega nivoja in urgentnih oddelkov v klini\xc4\x8dnih centrih, ki so ustanove terciarnega zdravstvenega nivoja._NEWLINE_Slu\xc5\xbeba nujne medicinske pomo\xc4\x8di izvaja zdravstveno oskrbo in napredne medicinske postopke \xc5\xbee na terenu ali med prevozom v bolni\xc5\xa1nico. Izraz slu\xc5\xbeba nujne medicinske pomo\xc4\x8di se uporablja predvsem, da odra\xc5\xbea zgodovinski razvoj in spremembo glede na re\xc5\xa1evalno slu\xc5\xbebo, ki je zagotavljala predvsem nujen prevoz bolnika ali ponesre\xc4\x8denca do mesta oskrbe v bolni\xc5\xa1nici.'